钦定古今图书集成/明伦汇编/皇极典/第224卷 > 《贺圣节表》元·李之绍
## 钦定古今图书集成/明伦汇编/皇极典/第224卷 > 《贺圣节表》元·李之绍

宝历建元，协重华之嘉运；瑶光贯月，开上圣之贞符。
盛德在秋，昊天有命。〈中贺〉恭惟皇帝陛下，聪明稽古，
孝友根心。丕显文谟，端拱岩廊之上；达观新邑，式均
道里之中。揆震宿之昌辰，卜丰穰于今岁。璇玑肇纪，
玉斗储祥。臣等肃谨班联，遥瞻粹穆。宣昭鸿业，载赓
《七月》之诗；耆定武功，愿继《万年》之雅。